Avvalroq AQSh Germaniya, Polsha va Ruminiyaga qo‘shimcha 3 ming harbiy yuborishi haqida ma’lum qilingandi. Foto: Reuters Polshaga bortida amerikalik harbiylar bo‘lgan birinchi samolyot kelib qo‘ndi, deb xabar berdi Polsha radiosi. Xabarga ko‘ra, samolyot Polsha janubi-sharqidagi Jyeshuv-Yasenka aeroportiga qo‘ngan. Dastlab ikkinchi samoyot shanba kuni mahalliy vaqt bilan soat 14:00larda kelishi rejalashtirilgandi, ammo keyinroq AQSh reysni yakshanbaga ko‘chirishga qaror qildi. Avvalroq Pentagon AQSh Germaniya, Polsha va Ruminiyaga qo‘shimcha 3 ming harbiy yuborishi haqida ma’lum qilgandi. Pentagon matbuot kotibi Jon Kirbi ular Ukraina hududiga joylashtirilmasligi, shuningdek, Polsha va Ruminiyaga doimiy asosda emas, «mavjud vaziyatga javob» sifatida vaqtinchalikka jo‘natilayotganini ta’kidlagan.